ועדת הפנים ואיכות הסביבה, כנסת 16, פרוטוקול מספר 121, 2004-01-05 00:00

איריס: בתוקף סמכותי לפי סעיף 21 לחוק הרשויות המקומיות (משמעת), התשל"ח- 1978, (להלן - החוק) ובאישור ועדת הפנים ואיכות הסביבה של הכנסת, לפי סעיף 15 לחוק הרשויות המקומיות (משמעת) (תיקון מס' 3), התשס"ג- 2002 אני מתקין תקנות אלה:

איריס: מקום מושב בית הדין ; 2.

איריס: מקום מושבו של בית הדין יהיה בחולון אולם רשאי אב בית הדין לקבוע כי הדיון בתובענה פלונית יתקיים בתחום רשות מקומית אחרת.

איריס: (ב) השר יודיע בכל שנה לכל אחת מהרשויות המקומיות את שיעור השתתפותה במימון הוצאות החזקתו של בית הדין.

איריס: (2) תקנות הרשויות המקומיות (משמעת) (חלוקת הוצאות בין הרשויות האיזוריות), התשמ"ב- 1981 ;

מרגלית בוטרמן: התקנות קובעות איך תחולק ההחזקה של בית הדין.

מרגלית בוטרמן: ההחזקה תחולק בין כל הרשויות עפ"י מספר העובדים המועסקים ברשות.

מרגלית בוטרמן: זה יהיה פר עובד, רשות שיש לה הרבה עובדים תשלם יותר מרשות עם פחות עובדים.

בני יערי: לפני שנה הכנסת קיבלה חוק, זו היתה הצעת חוק פרטית של יהודית נאות שאומצה ע"י הכנסת, שמתבטלים בתי הדין הנפרדים של ירושלים ת"א וחיפה, כי היה שם מצב בלתי תקין לחלוטין שעובדים של אותה רשות שפטו עובדים מאותה רשות והיו נתונים ללחצים מכל הצדדים, והוחלט להקים בית דין אחד, ארצי, לאחד את כל בתי הדין, כשתחולת החוק מ-1 לינואר.

בני יערי: יחד עם זה אנחנו רואים לנגד עינינו אפשרות שאם תהיה תביעה של עובד מאיזור הצפון וכל הנפשות הפועלות יהיו מאיזור הצפון, ועיריה מסויימת תיתן לנו לקיום התיק הפלוני הזה מקום מתאים ותיתן לנו את השירותים המתחייבים כדי לקיים דיון בצורה הולמת, לאב בית הדין תהיה סמכות לקבוע שהדיון הפלוני הזה יתקיים באותה רשות מקומית.

אלי אפללו: אנחנו נאשר את זה כך, אבל אני מבקש שתעביר אלינו הצעה לקריטריונים לשקיפות ובהירות.

אלי אפללו: אנחנו מאשרים פה אחד את ההחלטה ומודיעים שתוך שלושה חודשים יועברו הקריטריונים.

אלי אפללו: אנחנו מאחלים לכם הצלחה.